Հավելված 1

Սևան համայնքի ավագանու՝

15.10.2024 N 124-Ա որոշման

Հ Ա Ղ Ո Ր Դ Ա Գ Ր ՈՒ Թ ՅՈՒ Ն

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳԵՂԱՐՔՈՒՆԻՔԻ ՄԱՐԶԻ ՍԵՎԱՆ ՀԱՄԱՅՆՔԻ 2024 ԹՎԱԿԱՆԻ ԲՅՈՒՋԵԻ 9 ԱՄՍՎԱ ԿԱՏԱՐՄԱՆ ՄԱՍԻՆ

**Եկամուտներ**

Սևան համայնքի բյուջեի 2024թ.-ի 9ամսվա բյուջեի եկամուտների /վարչական և ֆոնդային բյուջեները միասին/ պլանը կատարվել է 96,2%-ով:

2024թ.-ի համայնքի բյուջեի ինն ամսվա բյուջեի վարչական մասը կատարվել 97,5%-ով / պլան` 1456,3 մլն. դրամ, փաստացի` 1419,3 մլն. դրամ/: Վարչական բյուջեում սեփական եկամուտները կատարվել են 91,2%-ով / պլան` 419,4 մլն. դրամ, փաստացի` 382,4 մլն. դրամ/: Սեփական եկամուտների թերակատարումը կազմել է 37,0 մլն դրամ կամ 8,8 %: Եկամտատեսակներից գերակատարվել է տեղական տուրքերը՝ 135,3 %, պետական տուրքերը՝ 116,9%, այլ եկամուտները՝ 150,7%, որը պայմանավորված է ,,Սևան Ազգային պարկ,, ՊՈԱԿ-ի կողմից երրորդ եռամսյակում վճարված 17,0մլն դրամ՝ հողի վարձավճարներից 30% մասհանումներով, իսկ մնացած եկամտատեսակների գծով ՝ այդ թվում` հողի հարկ /67,3 %/, փոխադրամիջոցների գույքահարկը՝ 78,7 %, անշարժ գույքի հարկ /70,3%/, աղբահանության վարձավճարների /57,2 %/ գծով առկա են պլանների թերակատարումներ:

Ոչ հարկային եկամուտների մեջ գերակատարվել է ինքնակամ կառույցների օրինականացման և այլ եկամուտների գծով եկամտատեսակները:

Համայնքի ֆոնդային բյուջեի եկամուտները կատարվել է 94,2 %-ով / ճշտված պլան` 965,3 մլն. դրամ, փաստացի` 909,1 մլն. դրամ /:

Նախորդ 2023թ.-ի ինն ամսվա համեմատությամբ համայնքի բյուջեի եկամուտները ավելացել են 379,1 մլն. դրամով կամ 22,5 տոկոսով, այդ թվում` վարչական մասով` 288,3 մլն դրամի չափով /25,5 տոկոս/, ֆոնդային մասով` 211,2 մլն. դրամով /30,3 տոկոսով /։

Ֆոնդային բյուջեի աճը պայմանավորված է կապիտալ ծախսերի նպատակով ստացվող սուբվենցիայի և հողի օտարումից գումարների աճերով։

Համայնքի բյուջեի սԵփական եկամուտները նախորդ տարվա նույն ժամանակաշրջանի համեմատ պակասել է 15,6 մլն. դրամով կամ 3,9 տոկոսով: Պակասեցման հիմնական պատճառը սեփական եկամուտների հիմնական տեսակների թերակատարումն է, որը ունի ինչպես օբյեկտիվ, այնպես էլ սուբյեկտիվ պատճառներ :

**Ծախսեր**

Համայնքի 2024 թվականի ինը ամսվա բյուջեի ծախսերը կատարվել է 82,7 %-ով: 2385,6 մլն. դրամ պլանային ծախսերի դիմաց փաստացի կատարվել է 1971,7մլն. դրամի ծախս, կամ թերակատարումը կազմել է 413,9 մլն. դրամ կամ 17,3 % :

Վարչական բյուջեի ծախսերը կատարվել են 97,8%-ով (պլան` 1303,3 մլն. դրամ, փաստացի` 1274,7մլն. դրամ), թերակատարումը կազմել է 28,5 մլն. դրամ /2,2 տոկոս/: Վարչական բյուջեի փաստացի ծախսերի 33,2 %-ը կամ 422,8 մլն. դրամ կազմել են կրթության և մշակույթի ծախսերը, 301,4 մլն.դրամ /23,6 տոկոս/` ընդհանուր բնույթի համայնքային ծառայությունները, 268,5մլն. դրամ /21,1 տոկոս/` շրջակա միջավայրի պաշտպանության ծախսեր:

Ըստ առանձին ոլորտների` համայնքի 2024թ. Ինը ամսվա բյուջեի ծախսերը կատարվել են հետևյալ չափերով՝ կրթության ծախսերը` 97,8 %, մշակույթի ծախսերը` 93,4%, շրջակա միջավայրի պաշտպանություն 113,2 %:

Համայնքի այս տարվա ինն ամսվա բյուջեի ֆոնդային մասի ծախսերը կատարվել են 71,3%-ով (պլան` 1345,2 մլն. դրամ, փաստացի ծախս` 959,5 մլն. դրամ): Համայնքի 2024թ. Ինն ամսում ֆոնդային բյուջեից վճարվել է 959,5 մլն. դրամ, այդ թվում` 432,5մլն. դրամ սուբվենցիայի /45 տոկոս/, 527,0 մլն. դրամ համայնքի բյուջեցից /54,9 տոկոս/՝ ասֆալտապատման, փոսային հիմնանորոգման համար, Ֆոնդային բյուջեի ծախսերի զգալի մասը կազմում է նախորդ տարվանից տեղափոխված ծրագրերի համար վճարումները և պարտքերը

**Պարտքեր**

2024թ. հունվարի 1-ի դրությամբ վարչական բյուջեի գծով կուտակվել են միայն ընթացիկ պարտքեր, որոնք մարվել են ինն ամիսների ընթացքում:

2024թ. հունվարի 1-ի դրությամբ ֆոնդային բյուջեի գծով առկա էր 686.3.0 մլն. դրամի պարտք, այդ թվում` 493,2 մլն. դրամ` գյուղական բնակավայրերի գծով տեղափոխված պարտքեր:

2024թ.-ի 1-ին կիսամյակի ընթացքում մարվել է 680,9 մլն. դրամ պարտք /այդ թվում` 432,5 մլն. դրամը պետական բյուջեց տրված սուբվենցիայի, իսկ 248,4 մլն. դրամ` համայնքի բյուջեի հաշվին/, որը հիմնականում 2023թ.-ից տեղափոխված ճանապահաշինության գծով պարտքերն էին:

Երրորդ եռամսյակում նոր պարտքեր չեն գոյացել։

Այս տարվա սեպտեմբերի 30-ի դրությամբ Սևան համայնքի ֆոնդային բյուջեի պարտքը կազմում է 6,2 մլն. դրամ: